**הוראות לאחר עקירת שן/ התקנת שתל דנטלי / השתלת עצם (אוגמנטציה)**

**מיד לאחר הפרוצדורה :**

1. לאחר הטיפול נשוך ספוגית גזה למשך 20 דקות עד עצירת הדימום.(יש לבלוע את הרוק). אם הפה עדין רדום הזהר/י  מלנשוך את הלחי, השפתיים, הלשון. אל דאגה , ההרדמה תחלוף בתוך מספר שעות.
2. המנע/י מאכילה ושתיה כ 2-3 שעות לאחר העקירה. במידה ונזקקים לנטילת כדור או תרופה ניתן ליטול את התרופה עם כמות קטנה של מים. הואיל וקריש הדם שנוצר באתר ההשתלה אינו יציב, אכילה או שתייה מיד לאחר ההשתלה עלולים לפגוע בקריש הדם.
3. לאחר ניתוח כירורגי קרר/י את הפנים באיזור הטיפול בעזרת קרח.

**במשך היום:**

1. המנע/י מאכילת מזון מוצק וחם.
2. המנע/י משתית אלכהל או עישון. עישון ושתיית אלכוהול מפריעים לריפוי הפצע באתר ההשתלה ובנוסף, פעולת היניקה בזמן שאיפת הסיגריה עלולה לעודד דימום מאתר ההשתלה.
3. חל איסור לירוק במשך 24 השעות הקרובות.יריקה מעודדת דימום מאתר ההשתלה**.**יש לבלוע את עודפי הרוק או לנגבם בעדינות מזווית הפה.
4. אל תבצע/י שטיפות פה , אל תצחצח את אזור העקירה.
5. אכילת מזון קר ורך ושתית נוזלים פושרים.
6. המנע/י  מפעילות גופנית.

**תופעות לוואי צפויות:**  
דימום: במשך יום הטיפול צפוי דימום קל.  
נפיחות: לאחר טיפול כירורגי נרחב תיתכן נפיחות בפנים למספר ימים. יתכן שינוי צבע ( כתם כחול) באזור הניתוח כתוצאה של דימום, אין לו חשיבות, הוא נעלם תוך שבוע ללא כל טיפול.

**: שעות לאחר הפרוצדורה24**

1. יש להתחיל פעמיים ביום בשטיפות פה CORSODYL/TARODENT או CORSODYL Dental Gel /ELUGEL/0.1% - 0.2%Chlorhexidine Digluconate.

יש למרוח כמות קטנה של הג"ל על איזור הניתוח, פעמיים ביום עד להסרת התפרים אין לשטוף במים לאחר הנחת הג"ל!

1. צחצוח שיניים כרגיל. בדומה לכל פצע ניתוחי אתר ההשתלה יכול להזדהם בקלות, הקפדה על גהות פה טובה תקטין את הסיכוי להתפתחות זיהום באתר ההשתלה.

במידה וניתן מרשם רפואי לטיפול אנטיביוטי או תרופה אחרת **חובה** להקפיד וליטול את התרופות בהתאם להנחיות שעל המרשם.  
 הסרת תפרים כעבור 7-10 ימים.

**החלמה מהירה**

**צוות מרפאת ד"ר אבו חיט**

מרפאת שיניים ד"ר עבדאלרחים אבו חיט